પરિણામ એ આવ્યું કે તમારી સવારની ચા બગાડવી ન હોય તો ચા પીતાપીતા છાપું ન જ વાંચો. જેમ તીખા તમતમતા, મસાલેદાર ભોજન પીરસતા રેસ્ટોરાંમાં ભીડ ઉભરાય તેવું વર્તમાનપત્ર નું છે. મનને હલબલાવે તેવા મથાળા-હેડિંગ્સ બાંધવાએ તેમનું સૌથી મહત્વનું કામ છે. “શેર બજારમાં સેન્સેક્સનો કડાકો” એ પ્રાઈમ ન્યૂઝ કહેવાય અને તે પેપરના મથાળે ખુબ મોટા ટાઈપમાં આવે. ભલેને તે પછી દેશના માત્ર એક ટકાથી પણ ઓછા લોકોને જ તેની અસર થતી હોય. દેશના સામાન્ય નાગરિકની મોટી પ્રામાણિકતાની વાત માટે તો ક્યાંક ખૂણે ખાંચરે જ જગ્યા હોય છે. કેટલાક વર્તમાનપત્રના પત્રકારો તો માત્ર અદાલત અને પોલીસ મથકની આસપાસ જ આંટા મારતા હોય છે, જાણેકે દુનિયામાં બીજે ક્રાઈમ સિવાય કશું બનતું જ નથી.